48. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Αριθ. ΔΙΔΚ/Φ.2/24763 της 8/23 Σεπτ. 1992 (ΦΕΚ Β΄ 576) Περιορισμός συλλογικών οργάνων του Υπουργείου Προεδρίας της Κυβέρνησης. ΚΕΦΑΛΑΙΟ Δ΄ Συλλογικά όργανα του Εθνικού Τυπογραφείου Διατήρηση Συλλογικών Οργάνων Άρθρ.6.-Διατηρούνται οι επιτροπές: α)Καταστροφής αδιαθέτων εκδόσεων Ευρωπαϊκών Κοινοτήτων, που προβλέπεται από την 13202/2.12.80 κοινή απόφαση των υπουργών Προεδρίας της Κυβέρνησης, Οικονομικών και επί σχέσεων μετά των Ευρωπαϊκών Κοινοτήτων, άρθρ. 10 (ΦΕΚ 1256/Β/80) και λειτουργεί σύμφωνα με αυτήν, με την πιο κάτω νέα συγκρότηση: «Η ως άνω επιτροπή συγκροτείται από τρία μέλη, μόνιμους υπαλλήλους του Εθνικού Τυπογραφείου, αδιακρίτως βαθμού και κλάδου». β)Ελέγχου σφραγιστικών μηχανημάτων, που προβλέπεται από την 1847/1536/27.10.60 απόφαση του Υπουργού Οικονομικών, όπως τροποποιήθηκε από την 2551/18.2.78 απόφαση του Υπουργού Προεδρίας της Κυβέρνησης (ΦΕΚ 178/Β/60, 160/Β/78) και λειτουργεί σύμφωνα με αυτή, με την πιο κάτω νέα συγκρότηση: Η επιτροπή συγκροτείται από τον Προϊστάμενο της Διεύθυνσης Οικονομικού, τον Προϊστάμενο του τμήματος Πωλήσεων και Αρχείου ΦΕΚ και έναν υπάλληλο του Εθνικού Τυπογραφείου αδιακρίτως βαθμού και κλάδου. γ)Καθορισμού τιμής διάθεσης κατά φύλλο και ετήσιας συνδρομής, καθώς και παντός άλλου εντύπου εκτυπουμένου παρά του Εθνικού Τυπογραφείου και διατιθεμένου στο κοινό, που προβλέπεται από τις διατάξεις του Νόμ. 301/76 (ΦΕΚ 91/Α/76) με την πιο κάτω νέα συγκρότηση: «Η ως άνω επιτροπή συγκροτείται από τρία μέλη, τους προϊσταμένους των Διευθύνσεων Οικονομικού και Εκδόσεων και έναν υπάλληλο με Α΄ βαθμό. Κατάργηση συλλογικών οργάνων Άρθρ.7.-Καταργούνται οι επιτροπές: α)Ελέγχου των διαχειρίσεων διάθεσης στη Ελλάδα της Επίσημης Εφημερίδας των Ευρωπαϊκών Κοινοτήτων, του Παραγώγου Δικαίου αυτών και πάσης άλλης έκδοσης των Ε.Κ., που προβλέπεται από την 13202/2.12.1980 απόφαση των Υπουργών επί σχέσεων μετά των Ε.Κ., Προεδρίας και Οικονομικών. Οι αρμοδιότητες της καταργούμενης επιτροπής δεν μεταφέρονται σε άλλο όργανο, δεδομένου ότι αυτές ήδη ασκούνται από το Ελεγκτικό Συνέδριο. β)Εκκαθάρισης Αρχείων, που προβλέπονται από τις διατάξεις του Π.Δ. 106/79. Για τις λοιπές διατάξεις, βλ. τόμ. 1 σελ. 116,90039. 